rejauldu/bengali-wikipedia huggingface dataset:
মানুয়েল সেরবান্তেস গার্সিয়া (; জন্ম: ৬ এপ্রিল ১৯৫৭; মানুয়েল সেরবান্তেস নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিয়াল বেতিস এবং সালামাঙ্কার হয়ে একজন গোলরক্ষক হিসেবে খেলেছেন।  ১৯৭৮–৭৯ মৌসুমে, রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল সোসিয়েদাদের সাথে ৩ মৌসুম সংযুক্ত থাকার পর, ১৯৮১–৮২ মৌসুমে তিনি রিয়াল মুর্সিয়ায় যোগদান করেন, যেখানে তিনি ৪ মৌসুমে ৫৩টি ম্যাচে অংশগ্রহণ করেছেন। অতঃপর তিনি রিয়াল বেতিসে যোগদান করেন, যেখানে তিনি ৩ মৌসুমে ৭৮ ম্যাচে অংশগ্রহণ করেছেন। সর্বশেষ ১৯৮৮–.৮৯ মৌসুমে, তিনি রিয়াল বেতিস হতে সালামাঙ্কায় যোগদান করেছিলেন, যেখানে তিনি ৪ মৌসুম অতিবাহিত করে অবসর গ্রহণ করেছেন।  দলগতভাবে, ঘরোয়া ফুটবলে, সেরবান্তেস সর্বমোট ৩টি শিরোপা জয়লাভ করেছেন, যার মধ্যে ১টি রিয়াল সোসিয়েদাদের হয়ে, ১টি রিয়াল মুর্সিয়ার হয়ে এবং ১টি সালামাঙ্কার হয়ে জয়লাভ করেছেন।  ব্যক্তিগত জীবন তিনি পেশাদার টেনিস খেলোয়াড় ইনিয়িগো সেরবান্তেস উয়েগুনের পিতা।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:ফুটবল গোলরক্ষক বিষয়শ্রেণী:লা লিগার খেলোয়াড় বিষয়শ্রেণী:রিয়াল মুর্সিয়ার ফুটবলার বিষয়শ্রেণী:রিয়াল বেতিসের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:ইউনিয়ন দেপোর্তিবা সালামাংকার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ইরুনের ফুটবলার
জন সায়ার পোল্টার (১৭ নভেম্বর ১৭৯০ – ৩১ মার্চ ১৮৪৭) একজন ব্রিটিশ রাজনীতিবিদ ছিলেন।  উইনচেস্টারে জন্মগ্রহণ করেন, পল্টার ছিলেন উইনচেস্টারের প্রিবেন্ডারি এডমন্ড পোল্টারের পুত্র। জন একজন ব্যারিস্টার হয়েছিলেন এবং সারেতে উইনচেস্টারের বিশপের কমিশনার হিসেবে দায়িত্ব পালন করেছিলেন। তিনি অক্সফোর্ডের নিউ কলেজের ফেলো হিসেবেও কাজ করেছেন।  পোল্টার ১৮৩২ সালে যুক্তরাজ্যের সাধারণ নির্বাচনে শ্যাফ্টসবারিতে হুইগ হিসাবে দাঁড়িয়েছিলেন, এই আসনে জয়লাভ করেছিলেন। তিনি নির্বাচনী সংস্কারের পক্ষে এবং সাধারণ নির্বাচনের মধ্যে সর্বোচ্চ সময়সীমা কম করার পক্ষে যুক্তি দেন। ১৮৩৮ সাল পর্যন্ত তিনি তার আসন ধরে রেখেছিলেন, যখন তাকে পিটিশনে অপসারণ করা হয়েছিল।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:স্টাফোর্ডের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:১৮৪৭-এ মৃত্যু বিষয়শ্রেণী:১৭৯০-এ জন্ম
তপন মাহমুদ বাংলাদেশের একজন রবীন্দ্র সঙ্গীত শিল্পী। তিনি বাংলাদেশের মুক্তিযুদ্ধ চলাকালে স্বাধীন বাংলা বেতার কেন্দ্রে গান পরিবেশনের মাধ্যমে ১৯৭১ সালে দেশের মুক্তিযুদ্ধে অবদান রাখেন।   জন্ম ও সঙ্গীত জীবন  তপন মাহমুদ ১৯৫১ সালের ১২ নভেম্বর বরিশাল শহরে জন্মগ্রহণ করেন। বাবা শংকর ভট্টাচার্য্য এবং মাতা লীলা রাণী ভট্টাচার্য্য। ১৯৫৮ সালে দ্বিতীয় শ্রেণীতে বরিশালের ব্রজমোহন উচ্চ বিদ্যালয়ে পড়ার সময় রবীন্দ্রজয়ন্তী অনুষ্ঠানে প্রথম সঙ্গীত পরিবেশনের মাধ্যমে সঙ্গীত জীবন শুরু করেন। তিনি রবীন্দ্রসঙ্গীতের উপর বরিশালের প্রয়াত নারায়ণ চন্দ্র সাহা, ঢাকার প্রয়াত ফজলে নিজামী ও মুক্তিযুদ্ধকালে কলকাতার প্রয়াত অরবিন্দ বিশ্বাসের কাছে রবীন্দ্র সঙ্গীতের উপর শিক্ষাগ্রহণ করেন। ১৯৭১ সালে তিনি বাংলাদেশের স্বাধীনতা যুদ্ধের সময় জুলাই মাসের মাঝামাঝি স্বাধীন বাংলা বেতার কেন্দ্রে প্রথম রবীন্দ্র সঙ্গীত শিল্পী হিসেবে সঙ্গীত পরিবেশন করেন। এছাড়া সে সময় তিনি 'রণাঙ্গন ঘুরে এলাম’ নামক কথিকা রচনা করেন তিনি যা নিজেই রেডিওতে পাঠ করেন।   সঙ্গীতে অবদান  মুক্তিযুদ্ধের আগের বছর তার প্রচেষ্টায় প্রতিষ্ঠিত হয় বৈতালিক শিল্পী গোষ্ঠী। তপন মাহমুদ এর প্রতিষ্ঠাতা সাধারণ সম্পাদক ছিলেন। বৈতালিক শিল্পী গোষ্ঠী ১৯৭৭ সাল থেকে বাংলাদেশে নিয়মিত দর্শণীর বিনিময়ে গীতি-নৃত্য-নাট্যের প্রযোজনা প্রতিষ্ঠান হিসেবে যাত্রা শুরু করে। রবীন্দ্রনাথ ঠাকুরের নৃত্যনাট্য শ্যামা, চিত্রাঙ্গদা, শাপমোচন, মায়ার খেলা, চন্ডালিকাতে কণ্ঠ দেন। তাছাড়াও কাজী নজরুল ইসলামের ‘মুসাফির’ নৃত্যনাট্যের সঙ্গীত পরিচালনা করেন পুরুষ চরিত্রে কণ্ঠ দেন। বর্তমানে রবীন্দ্র সঙ্গীতের গ্রুপ হিসেবে রূপান্তরিত ‘বৈতালিকের’ পরিচালক হিসেবে দায়িত্ব পালন করছেন তপন।   কর্মজীবন  তপন মাহমুদ বতর্মানে একটি ইনসিওরেন্স কোম্পানিতে হেড অব এইচআর এ্যান্ড ডেভেলপমেন্ট হিসেবে কর্মরত রয়েছেন। এর আগে ২০০২ সালে স্বেচ্ছা অবসরে যাওয়ার আগে বাংলাদেশ পানি উন্নয়ন বোর্ডে উপ-সচিব হিসেবে দায়িত্বরত ছিলেন। তপন মাহমুদ ১৯৭৯ সাল থেকে ২০০৮ সাল পর্যন্ত বুলবুল ললিতকলা একাডেমির ধানমন্ডি শাখায় রবীন্দ্রসঙ্গীত বিভাগের শিক্ষক এবং পরবর্তীতে অধ্যক্ষ, হিসেবে দায়িত্ব পালন করেছেন। এরপর ২০০৯ সাল থেকে শুরু করে ২০১২ পর্যন্ত বাংলাদেশ একাডেমি অব ফাইন আর্টসের(বাফা) অধ্যক্ষ হিসেবে দায়িত্ব পালন করেন। ১৯৮৮ সালে প্রতিষ্ঠিত বাংলাদেশের রবীন্দ্র সঙ্গীত শিল্পীদের সংগঠন বাংলাদেশ রবীন্দ্র সঙ্গীত শিল্পী সংস্থার প্রতিষ্ঠাতা সাধারণ সম্পাদকও ছিলেন তিনি। সেখানে বর্তমানে সভাপতির দায়িত্ব পালন করছেন।   স্বীকৃতি   তপন মাহমুদ ২০১৬ সালে রবীন্দ্র সঙ্গীতে অবদান রাখার জন্য বাংলা একাডেমি প্রবর্তিত রবীন্দ্র পুরস্কার, এবি ব্যাংক-চ্যানেল আই আজীবন সম্মাননা এবং ২০১৮ সালে উদীচী নিউইয়র্ক প্রদত্ত সম্মাননা লাভ করেন। তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাংলা একাডেমি সাহিত্য পুরস্কার বিজয়ী
পাকুরিয়া শরীফ কছিমিয়া সিনিয়র ফাযিল মাদ্রাসা রংপুর বিভাগের রংপুর জেলার গংগাচড়া উপজেলার বড়বিল ইউনিয়নের একটি ফাযিল মাদ্রাসা। মাদ্রাসাটির ফাজিল শ্রেণী বর্তমানে ইসলামি আরবি বিশ্ববিদ্যালয়ের অধিভুক্ত রয়েছে।  ইতিহাস  মাদ্রাসাটি ১৯৫৭ সালে পীর আফজালুল হক তার পিতা পীর কছিম উদ্দিনের নামে পাকুরিয়া শরীফ গ্রামে প্রতিষ্ঠা করেন। মাদ্রাসায় প্রথম সুপারের দায়িত্ব পালন করেন মাওলানা সাইফুল ইসলাম। মাদ্রাসাটি ১৯৬০ সালে দাখিল এবং ১৯৬৩ সালে আলিম খোলার অনুমতি পায়। পরে ফাযিল খোলা হয়। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক ফাজিল শ্রেণী ১,০৮৬টি ফাযিল মাদ্রাসার সহিত ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত করা হয়।  এ মাদ্রাসার লাইব্রেরীতে অনেক দুস্প্রাপ্য গ্রন্থ আছে। এ মাদ্রাসার প্রাক্তন অধ্যক্ষ মাওলানা নজিরুল্লাহ একজন আল্লাহর অলি ছিলেন।  জমির পরিমাণ মাদ্রাসাটি ২.০৭ একর জমির উপর স্থাপিত। মাদ্রাসার ১০.৩৩ একর জমি বাইরে আবাদি হিসাবে আছে।  ভবনের বিবরণ মাদ্রাসায় ৩টি ভবন আছে-   প্রশাসনিক ভবন-১টি।  একাডেমিক ভবন-২টি।  অন্যান্য   বিজ্ঞানাগার-১টি  কম্পিউটার ল্যাব-১টি	  পাঠাগার- ১টি   পোশাক  ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।  সাংস্কৃতিক কর্মকাণ্ড  মাদ্রাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।  ফলাফল  প্রতিবছর মাদ্রাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে।২০২০ সালে জেডেসিতে ১০০%, দাখিলে ৯৬% এবং আলিমে ১০০% পাশ করে।  তথ্যসূত্র  বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার আলিয়া মাদ্রাসা বিষয়শ্রেণী:রংপুর জেলার শিক্ষাপ্রতিষ্ঠান
কাজী আব্দুল কাদের (১৯১৪-২০০২) ছিলেন পাকিস্তানি পরে বাংলাদেশী রাজনীতিবিদ। তিনি পূর্ব পাকিস্তান আইন পরিষদ ও বাংলাদেশ জাতীয় সংসদ উভেয়ের সদস্য ছিলেন।   প্রাথমিক জীবন  কাদের ১৯১৪ সালে ব্রিটিশ ভারতের রংপুরে জন্মগ্রহণ করেন।   বাংলাদেশের মুক্তিযুদ্ধে  কাজী কাদের প্রকাশ্যে পাকিস্তান সেনাবাহিনীকে সমর্থন ও সহায়তা করেন। নীলফামারী জেলার জলঢাকা উপজেলার কালীগঞ্জ নামক স্থানে ১৯৭১ সালে যে গণহত্যা হয় তার পেছনে তিনি সরাসরি জরিত ছিলেন বলে অনেকে মনে করে থাকে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।   রাজনৈতিক জীবন  কাজী আব্দুল কাদের পূর্ব পাকিস্তান সরকারের মন্ত্রীর দায়িত্ব পালন করেন। তিনি কনভেনশন মুসলিম লীগের নেতা হিসেবে পূর্ব পাকিস্তান সরকারের খাদ্য ও কৃষি মন্ত্রণালয়ের দায়িত্ব পালন করেছিলেন।  ১৯৭০ সালের জাতীয় পরিষদ নির্বাচনে মুসলিম লীগ (কাইউম) এর পক্ষে অংশ নিয়ে আওয়ামীলীগের আফসার আলী খানের নিকট পরাজিত হন।  কাদের ১৯৭৯ সালে বাংলাদেশের ২য় জাতীয় সংসদ নির্বাচনে মুসলিম লীগের মনোনয়নে অংশগ্রহণ করেন। তিনি রংপুর-৩ আসন থেকে প্রতিদ্বন্দ্বীতা করেন এবং বিজয়ী হন। তিনি ১৯৯১ সালের ৫ম জাতীয় সংসদ নির্বাচনে পুনরায় মুসলিম লীগের মনোনয়নে অংশগ্রহণ করেন। তিনি নীলফামারী-৩ (সাবেক রংপুর-৪ আসন) আসনে প্রতিদ্বন্দ্বীতা করেন এবং ৪,৮৩৪ ভোট (মোট ভোটের ৪.৩৪%) পেয়ে পঞ্চম স্থান অর্জন করেন।   ব্যক্তিগত জীবন  কাজী আব্দুল কাদেরের ২য় স্ত্রী ছিলেন ঢাকা নবাব পরিবার এর মেয়ে নবাবজাদী কানিজ ফাতেমা। ঢাকার নবাব খাজা সলিমুল্লাহর কন্যা নবাবজাদী খুরশিদ বানুর কন্যা ছিলেন কানিজ ফাতেমা। কাজী কাদের এবং কানিজ ফাতেমা দম্পতির দুইজন পুত্র। তারা হলেন কাজী নাসের মোহাম্মদ এবং কাজী কায়েস মোহাম্মদ। কাজী নাসের মোহাম্মদ ১৯৫৮ সালে জন্ম নিয়ে ১৯৬১ সালে মৃত্যুবরণ করেন। কাজী কাদেরের অপর পুত্র কাজী ফারুক কাদের ২০০৮ থেকে ২০১৪ পর্যন্ত নীলফামারী-২ আসনের সংসদ সদস্য ছিলেন।   মৃত্যু  কাজী আব্দুল কাদের ২০০২ সালের ২ অক্টবর ৮৮ বছর বয়সে ঢাকায় গুলশানে নিজ বাসভবনে মৃত্যুবরণ করেন।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:২০০২-এ মৃত্যু বিষয়শ্রেণী:বাংলাদেশী রাজনীতিবিদ বিষয়শ্রেণী:পাকিস্তানি রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
শাবানা বাসিজ-রাসিখ একজন আফগান শিক্ষাবিদ, মানবিক এবং নারী অধিকার চ্যাম্পিয়ন। তিনি হেলা, ইনকর্পোরেটেড এবং স্কুল অফ লিডারশিপ, আফগানিস্তানের প্রতিষ্ঠাতা এবং তার কাজের জন্য বিশ্বব্যাপী স্বীকৃতি পেয়েছেন।   জীবনের প্রথমার্ধ  বাসিজ-রসিখের জন্ম ও বেড়ে ওঠা আফগানিস্তানের কাবুলে। তিনি তালিবানের শাসনামলে বড় হয়েছিলেন, তাকে একটি গোপন স্কুলে যাওয়ার জন্য একটি ছেলের মতো পোশাক পরতে বাধ্য করা হয়, কারণ মহিলাদের শিক্ষিত করা নিষিদ্ধ ছিল। তিনি সোলা (স্কুল অফ লিডারশিপ আফগানিস্তান) এর প্রতিষ্ঠাতা এবং তিনি মিডলবেরি কলেজের ছাত্র হওয়ার পর থেকে গত ৯ বছর ধরে সক্রিয় রয়েছেন। তিনি সম্প্রতি প্রেসিডেন্ট আশরাফ গনির কাছ থেকে মালালা পুরস্কার জিতেছেন।  ২০০২ সালে তাদের পতনের পর শাবানা প্রথম পাবলিক স্কুলে ভর্তি হন।  মার্কিন যুক্তরাষ্ট্রের স্টেট ডিপার্টমেন্টের অর্থায়নে কেনেডি-লুগার ইয়ুথ এক্সচেঞ্জ অ্যান্ড স্টাডি (YES) প্রোগ্রামের একটি অংশ হিসেবে তিনি যুক্তরাষ্ট্রের উইসকনসিনে উচ্চ বিদ্যালয়ে তার সিনিয়র বর্ষে পড়াশোনা করেছেন।  স্নাতক হওয়ার পর, তিনি ভার্মন্টের মিডলবেরি কলেজে যোগ দেন, ২০১১ সালে স্নাতক হন।   এইচইএলএ  ২০০৯ সালে, বাসিজ-রাসিখ এইচইএলএ প্রতিষ্ঠা করেন, যার লক্ষ্য "শিক্ষার মাধ্যমে আফগান মহিলাদের ক্ষমতায়ন করা"।   দলটি পূর্ব আফগানিস্তানের একটি গ্রামীণ এলাকায় একটি স্কুল নির্মাণের জন্য উত্তর-পূর্ব মার্কিন যুক্তরাষ্ট্র জুড়ে তহবিল সংগ্রহ করেছিল।   স্কুল অফ লিডারশিপ, আফগানিস্তান  বাসিজ-রাশিখ যখন কলেজে ছিলেন, তখন তিনি স্কুল অফ লিডারশিপ, আফগানিস্তান (এসওএলএ) সহ-প্রতিষ্ঠা করেন, যেটি "তরুণ আফগানদের বিদেশে মানসম্মত শিক্ষা এবং দেশে ফিরে চাকরির সুযোগ দেওয়ার জন্য নিবেদিত।" . স্নাতক শেষ করার পর, বাসিজ-রাসিখ কাবুলে ফিরে আসেন এবং সোলাকে মেয়েদের জন্য প্রথম আফগান বোর্ডিং স্কুলে পরিণত করেন। তিনি এক বছরের জন্য স্কুলের ভারপ্রাপ্ত প্রধান হিসেবে দায়িত্ব পালন করেছেন এবং বর্তমানে সভাপতি হিসেবে দায়িত্ব পালন করছেন। আজ, এটি সমস্ত জাতিগত পটভূমিতে ১১-১৯ বছর বয়সী মেয়েদের শিক্ষা প্রদান করে এবং তাদের বিশ্বব্যাপী বিশ্ববিদ্যালয়গুলিতে ভর্তি ও আর্থিক সহায়তা পেতে সহায়তা করে।  প্রায়শই এসওএলএ  থেকে স্নাতক হওয়া মেয়েরা তাদের ক্ষেত্রগুলিতে প্রবেশকারী প্রথম মহিলা হয়ে ওঠে, স্কুলের ওয়েবসাইট অনুসারে।    পুরস্কার এবং স্বীকৃতি  কলেজে পড়ার পর থেকেই বসিজ-রাশিখ ব্যাপকভাবে পরিচিত উঠেছেন। ২০১০ সালে, তিনি গ্ল্যামার ম্যাগাজিনের শীর্ষ দশ কলেজ মহিলার একজন নির্বাচিত হন।  ২০১২ সালে, তিনি "আফগান মেয়েদের শিক্ষা দেওয়ার সাহস" শিরোনামে একটি TEDx বক্তৃতা দেন।  ২০১৪ সালে, তিনি ন্যাশনাল জিওগ্রাফিক দ্বারা "উদীয়মান অভিযাত্রী" নামে পরিচিত হন এবং ১০x১০ গ্লোবাল অ্যাম্বাসেডর হিসেবে যোগদান করেন।    তথ্যসূত্র   বিষয়শ্রেণী:কাবুলের ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আফগানিস্তানে নারী বিষয়শ্রেণী:আফগান শিক্ষাবিদ
দামুওয়া () ভারতের মধ্য প্রদেশ রাজ্যের ছিন্দওয়ারা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দামুওয়া শহরের জনসংখ্যা হল ১৫,৮৫৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দামুওয়া এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
সুলতান কাবুস গ্রান্ড মসজিদ ওমানের প্রধান মসজিদ।   নির্মাণকাজ  ১৯৯২ ওমানের সুলতান কাবুস চিন্তা করেন তার দেশ ওমানে একটি গ্রান্ড মসজিদ থাকা উচিত। তাই ১৯৯৩ সালে মসজিদটি নির্মাণের উদ্দেশ্যে বিভিন্ন স্থাপতির নকশা নিয়ে একটি প্রতিযোগিতা অনুষ্ঠিত হয় এবং এই প্রতিযোগিতার পর ১৯৯৫ সালে বাউশের নামক স্থানের মসজিদটির নির্মাণকাজ শুরু হয়। এই মসজিদটি নির্মাণে দায়িত্ব পালন করে কার্লিয়ন আলাওই এলএলসি (Carillion Alawi LLC) এবং মসজিদটি তৈরীতে ছয় বছর ও চার মাস সময় লাগে।Oman Green Awards picks Carillion as 'Green Guardian'  Omaninfo, 25 June 2011  মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম “মুসালা”, যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারণ করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারণ করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী।   বিশ্বের দ্বিতীয় বৃহত্তম হাতে বোনা কার্পেট এবং ঝাড়বাতি   এই মসজিদের অভ্যন্তরের প্রধান বৈশিষ্ট্যপূর্ণ জিনিস হল মূল প্রার্থনা কক্ষের কার্পেট, যা পুরো মেঝে জুড়ে বিদ্যমান। এই কার্পেটে ১,৭০০,০০০,০০০ টি সুতার বন্ধন, ওজন ২১ মেট্রিক টন এবং এটি তৈরীতে চার বছর সময়ে লেগেছিল। এই কার্পেট তৈরীর সময় ক্লাসিক্যাল তাব্রিজ, কাশান এবং ইসাফাহান এর ঐতিহ্য বজায় রেখে ডিজাইন করা হয়েছিল। ২৮ টি বিভিন্ন স্তরের রঙের সমন্বইয় ঘটেছে এই কার্পেটে। বেশিরভাগ রঙ প্রাকৃতিক উপায়ে তৈরীকৃত। এটি বিশ্বের দ্বিতীয় বৃহত্তম টুকরাবিহীন কার্পেট। রয়্যাল কোর্ট অব সালতানাত অব ওমানের দেওয়ানের আদেশে, সুলতান কাবুস গ্রান্ড মসজিদের প্রধান প্রার্থনা কক্ষটির পুরো মেঝেতে বিছানোর জন্য এই হাতে বোনা কার্পেটটি তৈরী করেছে ইরান কার্পেট কোম্পানী (ICC)। এই কার্পেটের পরিমাপ ৭০X60 মিঃ এবং এই এক টুকরা কার্পেট প্রধান প্রার্থনা কক্ষের ৪,৩৪৩ বর্গমিঃ মেঝেতে বিছানো। মূল প্রার্থনা কক্ষের ছাদের সঙে লাগানো একটি ঝাড়বাতি, যা ১৪ মিঃ লম্বা এবং এটি তৈরী করে জার্মানের কোম্পানী ফৌস্টিগ (Company Faustig)। এই মসজিদটি ৪,১৬,০০০বর্গমিঃ স্থানে তৈরী করা হয়েছে এবং মসজিদ কমপ্লেক্সটি এর আয়তন বৃদ্ধি করেছে ৪০,০০০ বর্গমিঃ। ২০০১ সালের ৪মে নবগঠিত মসজিদটি ওমানের সুলতান উদ্বোধন করেন।   গ্যালারী    তথ্য    বহিঃসংযোগ   Official site from the Ministry of Information  Video and pictures of the Grand Mosque  7 Biggest Chandeliers in the World  Official Panoramic virtual tour of the Grand Mosque by the Diwan of Royal Court  বিষয়শ্রেণী:ওমানের মসজিদ বিষয়শ্রেণী:মাসকাট, ওমানের দর্শনীয় স্থান বিষয়শ্রেণী:গম্বুজসহ মসজিদ বিষয়শ্রেণী:প্রধান মসজিদ
দ‌্য ইন্ডিয়ান এক্সপ্রেস ভারতের একটি দৈনিক ইংরেজি সংবাদপত্র। ১৯৩১ সালে চেন্নাইয়ের পি. বরদারাজুলু নাইডু এই সংবাদপত্রটি প্রথম প্রকাশ করেন। ১৯৯১ সাল পর্যন্ত এই সংবাদপত্রের মালিক ছিলেন রামনাথ গোয়েঙ্কা। ১৯৯১ সালের রামনাথ গোয়েঙ্কার মৃত্যুর পর ১৯৯৯ সালে গোয়েঙ্কাদের পারিবারিক বিবাদের ফলে এই পত্রিকার মালিকানা দ্বিধাবিভক্ত হয়ে যায়। গোষ্ঠীর একটি অংশ দক্ষিণ ভারত থেকে দ্য নিউ ইন্ডিয়ান এক্সপ্রেস চালু করেন; অন্যদিকে উত্তর ভারতের সংস্করণটি মুম্বই থেকে প্রকাশিত হতে শুরু করে। এই সংস্করণটির নাম হয় "দ‌্য ইন্ডিয়ান এক্সপ্রেস"। ভারতের প্রত্যেকটি প্রধান শহর থেকে এই পত্রিকার সংস্করণ প্রকাশিত হয়। বর্তমানে এটি ভারতের একটি গুরুত্বপূর্ণ তথা সারা বিশ্বে প্রচারিত সংবাদপত্র।Mondotimes.com: Major media  দ‌্য ইন্ডিয়ান এক্সপ্রেস পত্রিকাটির মালিক ইন্ডিয়ান এক্সপ্রেস গোষ্ঠী। এই গোষ্ঠীর চেয়ারম্যান তথা ম্যানেজিং ডিরেক্টর হলেন বিবেক গোয়েঙ্কা। গোষ্ঠীর অন্য একটি উল্লেখযোগ্য সংবাদপত্র হল দ্য ফাইনানসিয়াল এক্সপ্রেস যেটি মূলত ভারতের অর্থনীতি ও শেয়ারবাজার কেন্দ্রিক সংবাদপত্র। অন্যান্য প্রকাশনার মধ্যে স্ক্রিন নামে একটি সাপ্তাহিক বিনোদনমূলক পত্রিকা, মারাঠি দৈনিক লোকসত্তা ও হিন্দি দৈনিক জনসত্তা উল্লেখযোগ্য।  দ‌্য ইন্ডিয়ান এক্সপ্রেস পত্রিকার আটটি সংস্করণ প্রকাশিত হয় – দিল্লি, মুম্বই, পুনে, কলকাতা, লুধিয়ানা, চণ্ডীগড়, লখনউ ও আহমদাবাদ।   তথ্যসূত্র    বহিঃসংযোগ   The Express Group  The Indian Express website  The Financial Express website  Business Publications Division website  USA Express website  Jammu and Kashmir News by Kashmir-live A subdivision of Indian Express  Inkdrop.net  Dmoz.com  Budget of India  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:দিল্লির সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:১৯৩১-এ ভারতে প্রতিষ্ঠিত বিষয়শ্রেণী:ভারতের জাতীয় সংবাদপত্র
মিডল ক্লাস মেলোডিজ  একটি আসন্ন ভারতীয় তেলুগু-ভাষার কৌতুক নাট্য চলচ্চিত্র, যা বিনোদ অনন্তজু পরিচালিত অভিষেক চলচ্চিত্র এবং আনন্দ দেবরকোন্ডা এবং বর্ষা বোল্লাম্মা অভিনীত। ২০২০ সালের ২০ নভেম্বর ছবিটি অ্যামাজন প্রাইম ভিডিওতে প্রকাশ হওয়ার কথা রয়েছে।   অভিনয়ে   রাঘব চরিত্রে আনন্দ দেবকরকান্দা  সন্ধ্যা চরিত্রে বর্ষা বোল্লাম্মা   চৈতন্য গারিকীপতি  গৌতমী চরিত্রে দিব্যা শ্রীপদ  গোপারাজু রমনা  সুরভী প্রভাবতী  প্রেম সাগর  প্রভাবতী বর্মা   নির্মাণ  চলচ্চিত্রটির দৃশ্যায়ণ করা হয় কলাপুর এবং কোলাকালুরিতে।  আনন্দ দেবরকোন্ডা একটি মধ্যবিত্ত পরিবারের ছেলের চরিত্রে অভিনয় করেছেন এবং বর্ষা বোল্লাম্মা মুখ্য অভিনেত্রীর চরিত্রে।  সমস্ত চরিত্রই এই ছবিতে গুন্টুর উপভাষায় কথা বলে।  দেবরকোন্ডা ছবির জন্য রান্না শিখেছিলেন।  সোনার কুরপতি, যিনি দোরসানির (২০১২) চলচ্চিত্রের চিত্রনায়িকা হিসাবে কাজ করেছিলেন, তিনি এই চলচ্চিত্রের চিত্রগ্রাহক।    সংগীত  গানগুলির সুর করেছেন স্বীকার আগস্থি  এবং তাকে সহায়তা করেছেন আরএইচ বিক্রম।  ছবিতে পাঁচটি গান রয়েছে।    মুক্তি  ২০২০ সালের ২০ নভেম্বর ছবিটি আমাজন প্রাইমে প্রকাশ হওয়ার কথা রয়েছে।  এটি প্রাথমিকভাবে ২০২০ সালে মুক্তি পাওয়ার কথা ছিল তবে ভারতে কোভিড -১৯ মহামারীর কারণে তা পিছিয়ে দেওয়া হয়েছে।    তথ্যসূত্র    বহিঃসংযোগ     বিষয়শ্রেণী:২০২০-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:অন্ধ্রপ্রদেশে ধারণকৃত চলচ্চিত্র বিষয়শ্রেণী:তেলেঙ্গানায় ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:অ্যামাজন প্রাইম ভিডিও মৌলিক চলচ্চিত্র বিষয়শ্রেণী:অন্ধ্রপ্রদেশের পটভূমিতে চলচ্চিত্র
গ্রিক পুরাণে নিম্নোক্ত ব্যক্তিবর্গেন নাম ছিল পান্দোরুস।  পান্দোরুস: এরেখথেউস ২য় ও প্রাক্সিথেয়ার পুত্র। ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, থোনিয়া ও আল্কোনের ভাই।Apollodorus, 3.15.1  পান্দোরুস: জিউস ও দ্বিতীয় পান্দোরার পুত্র। মেলেরাClement of Alexandria, Recognitions 10.21 এবং সম্ভবত গ্রায়কুসহেসিয়ড, Ehoiai fr. 5 ও লাতিনুসের ভাই।Ioannes Lydus, De Mensibus 1.13  তথ্যসূত্র  গ্রন্থপঞ্জি  আপোলোদোরুস, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.  হেসিয়ড, Catalogue of Women from Homeric Hymns, Epic Cycle, Homerica translated by Evelyn-White, H G. Loeb Classical Library Volume 57. London: William Heinemann, 1914. Online version at theio.com  সুডো-ক্লেমেন্ট, Recognitions from Ante-Nicene Library Volume 8, translated by Smith, Rev. Thomas. T. & T. Clark, Edinburgh. 1867. Online version at theio.com  বিষয়শ্রেণী:গ্রিক পুরাণের চরিত্র বিষয়শ্রেণী:গ্রিক পুরাণের যুবরাজ
মনাঙ নেপালের মনাঙ জেলার একটি শহর। মনাঙ শহরটি সমুদ্রপৃষ্ঠ থেকে ৩,৫১৯ মিটার (১১,৫৪৫ ফিট) উচ্চতায় অবস্থিত।Manangbhot, Nepal Page - Falling Rain Genomics (ইংরেজি ভাষায়) নেপালের ২০১১ সালের আদমশুমারি অনুসারে মনাঙ শহরের জনসংখ্যা ৬,৫২৭। জনসংখ্যার ঘনত্ব প্রতি বর্গকিলোমিটারে ৩ জন।  অন্নপূর্ণা পর্বতশৃঙ্গের উত্তরে মারসিয়াংদি নদীর তীরবর্তী উপত্যকায় মনাঙ শহরের অবস্থান। মারসিয়াংদি নদীটি পূর্বদিকে প্রবাহিত হয়েছে। পূর্বে রয়েছে থরং লা পাস। ৫,৪১৬ মিটার উচ্চতায় অবস্থিত থরং লা পাস মানুষের গমনযোগ্য পৃথিবীর উচ্চতম পথ। এই পথ দিয়ে মনাঙ থেকে মুক্তিনাথ হয়ে গান্ডাকি নদী তীরের উপত্যকায় যাওয়া যায়। মনাঙ এর উত্তরে রয়েছে চুলু পর্বত, যার উচ্চতা ৬,৫৮৪ মিটার (২১,৬০১ ফিট)। অন্নপূর্ণায় ট্রেকিং-এ আসা অভিযাত্রীরা সাধারণত মনাঙ-এ কয়েকদিন বিশ্রাম নেয়। এর অন্যতম কারণ মনাঙ-এ থেকে আবহাওয়াগত অভিযোজন সম্পন্ন করা। থরং লা পাস দিয়ে যাওয়ার পূর্বে মনাঙ এ দুই-একদিন বিশ্রাম অধিক উচ্চতায় গমনের জন্য শরীরের অভিযোজনে সাহায্য করে। মনাঙ শহরটি পর্বতের উত্তর পার্শ্বে অবস্থিত, ফলে দিনের বেলায় অধিক সূর্যালোক এই অংশে পড়ে এবং শীতকালে অপেক্ষাকৃত কম তুষারপাত হয়। এছাড়া মনাঙ-এর চাষযোগ্য জমিগুলোও পর্বতের উত্তর পার্শ্বে অবস্থিত।  মনাঙ-এ কোন রাস্তা নেই। তবে ট্রেইল রয়েছে। ট্রেইল দিয়েই এই শহরের মানুষ যাতায়াত করে। পণ্য পরিবহনের মাধ্যম গাধা বা খচ্চর। এছাড়া কুলিরাও পণ্য পরিবহন করে থাকে। মনাঙ-এর ২.৫ কিলোমিটার পূর্বে রয়েছে একটি ছোট বিমানবন্দর। এই বিমানবন্দরটির কাজ ১৯৮৫ সালে শুরু হয়। মনাঙ-এর সাথে অন্নপূর্ণা সংরক্ষিত অঞ্চলের সংযোগকারী প্রথম ট্রেইলের কাজ সম্পন্ন হয় ২০১১ সালে।  ট্রেকারদের জন্য খাদ্য উৎপাদন ছাড়াও মনাঙ-এ চমর পালন করা হয়ে থাকে। মনাঙ-এ একটি স্বাস্থ্যকেন্দ্র রয়েছে, এখানে উচ্চতাজনিত অসুস্থতার চিকিৎসাব্যবস্থা রয়েছে।   গ্যালারি  তথ্যসূত্র  বহিঃসংযোগ    অন্নপূর্ণা অঞ্চলের মানচিত্র  বিষয়শ্রেণী:নেপালের নগর বিষয়শ্রেণী:মনাঙ জেলা, নেপালের জনবহুল স্থান
আলোক নাথ (জন্মঃ ১০ জুলাই ১৯৫৬) হচ্ছেন ভারতের একজন অভিনেতা যিনি টেলিভিশন নাটক এবং চলচ্চিত্রে অভিনয় করেন। ১৯৮২ সালের গান্ধী ছিলো তার অভিনীত প্রথম চলচ্চিত্র, এই চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কার পেয়েছিলো। অলোক ডিডি ন্যাশনালের বুনিয়াদ ধারাবাহিক নাটকে অভিনয় করেন আশির দশকেই যা তুমুল দর্শকপ্রিয়তা পায়। জি টিভির ১৯৯৯ সাল থেকে ২০০১ সাল পর্যন্ত দেখানো নাটক 'রিশতে'ও মানুষ পছন্দ করেছিলো, এই ধারাবাহিক নাটকটিও আলোকের অভিনীত অন্যতম গুরুত্বপূর্ণ নাটক। স্টার প্লাস চ্যানেলের অনেক নাটকেই অলোক অভিনয় করেছিলেন যেগুলোও দর্শকপ্রিয়তা পেয়েছিলো।   তথ্যসূত্র    বহিঃসংযোগ     বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:খগড়িয়া জেলার ব্যক্তি বিষয়শ্রেণী:বিহারের অভিনেতা বিষয়শ্রেণী:ভারতীয় কণ্ঠাভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:হিন্দি চলচ্চিত্র অভিনেতা
শিক্ষাপ্রতিষ্ঠান যা  সালে প্রতিষ্ঠিত হয়েছিল, বা পুরাতন শিক্ষাপ্রতিষ্ঠান যা  সালে পুনঃপ্রতিষ্ঠিত হয়েছিল। {{#ifexpr:{{#expr:>=}}|  * প্রতিষ্ঠান বিষয়শ্রেণী:-এ প্রতিষ্ঠিত   | {{#ifexpr:{{#expr:>=}}|  Since the year  is before , this category should be empty. Articles about educational institutions established in this year should be placed in :Category:Educational institutions established in the s.  Category:Educational institutions established in the s | Since the year  is before , this category should be empty. Articles about educational institutions established in this year should be placed in :Category:Educational institutions established in the .  Category:Educational institutions established in the  }}}}
thumb|right|400px|জার্মানিতে অবস্থিত কূটনৈতিক মিশনের মানচিত্র thumb|বার্লিনে অবস্থিত ইতালির দূতাবাস thumb|বার্লিনে অবস্থিত কিরগিজস্তানের দূতাবাস thumb|বার্লিনে অবস্থিত তুরস্কের দূতাবাস এটি জার্মানিতে অবস্থিত কূটনৈতিক মিশনসমূহের একটি তালিকা। বর্তমানে জার্মানিতে ১৫৯টি দূতাবাস রয়েছে।  দূতাবাসসমূহ  বার্লিন   কনস্যুলেট-জেনারেল/কনস্যুলেট  বোন thumb|বনে অবস্থিত রাশিয়ার কনস্যুলেট-জেনারেল।   (দূতাবাস শাখা অফিস)  (কূটনৈতিক ব্যুরো)  (দূতাবাস শাখা অফিস)  (দূতাবাস শাখা অফিস)  (দূতাবাস শাখা অফিস)  (দূতাবাস শাখা অফিস)  (দূতাবাস শাখা অফিস)   (দূতাবাস শাখা অফিস)  (দূতাবাস শাখা অফিস) ব্রেমেন  (কনসুলার প্রতিনিধি)  কোলোগ্নে  ডর্টমুন্ড  (কনস্যুলেট)  ড্রেসডেন  ডুসেলডোর্ফ  (কনস্যুলেট)   (দূতাবাস শাখা অফিস)  এসেন  ফ্লেন্সবুর্গ  ফ্রাঙ্কফুর্ট thumb|right|ফ্রাঙ্কফুর্টে অবস্থিত রাশিয়ার কনস্যুলেট-জেনারেল।   (কনস্যুলেট)   (কনস্যুলেট)   (ফ্রাঙ্কফুর্টে অবস্থিত তাইপে প্রতিনিধি কার্যালয়)  ফ্রাইবুর্‌গ  হামবুর্গ  thumb|right|হামবুর্গে অবস্থিত রাশিয়ার কনস্যুলেট-জেনারেল। thumb|right|হামবুর্গে অবস্থিত সার্বিয়ার কনস্যুলেট-জেনারেল।   (হামবুর্গে অবস্থিত তাইপে প্রতিনিধি কার্যালয়)  thumb|right|লাইপ্‌ৎসিশে অবস্থিত রাশিয়ার কনস্যুলেট-জেনারেল।  হানোফার  কার্ল্‌সরুহে  লাইপ্‌ৎসিশ  মেইঞ্জ  মিউনিখ thumb|right|মিউনিখে অবস্থিত রাশিয়ার কনস্যুলেট-জেনারেল।   (কনস্যুলেট)  (কনস্যুলেট)   (মিউনিখে অবস্থিত তাইপে প্রতিনিধি কার্যালয়)  মুন্সটের  নুরেমবার্গ  সারব্রুখেন   (কনস্যুলেট)  স্টুটগার্ট   (কনস্যুলেট)  তথ্যসূত্র   বিষয়শ্রেণী:জার্মানিতে অবস্থিত কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:জার্মানির কূটনীতি-সম্পর্কিত তালিকা